### DOCUMENT ADMINISTRATIU DE FORMALITZACIÓ

### DE CONTRACTE

Tarragona, a la data de l’última de les signatures

## I – REUNITS

D’una part el Sr. BERNARDO ÁLVAREZ MERINO, provist amb DNI , president del **PATRONAT MUNICIPAL D’ESPORTS DE TARRAGONA**, amb NIF 9313102G, amb domicili al carrer Riu Siurana, s/n, de Tarragona (43006), el qual actua en virtut del càrrec que ostenta, assistit pel Sr. Ernesto José Alcaine Mur, secretari delegat d’aquest Patronat.

I d’altra, el Sr. ÒSCAR SERRANO TRINIDAD, provist amb NIF , el qual actua en representació de l’empresa **EDYMA DIGITAL COMPANY SL**, amb NIF B66802281, amb domicili social al carrer Viladomat, 134, baixos 1, de Barcelona (08015), segons escriptura de constitució de societat limitada (nº. 849 de 14/06/2016, davant notari de Barcelona Sr.Fernando Máiz Cal) i segons escriptura d’augment de capital, canvi denominació, trasllat de domicili i nomenament d’administrador (nº. 3.579 de 28/06/2022, davant notari de Barcelona, Sr.Ariel Sultán Benguigui).

Ambdues parts es reconeixen competència i capacitat, mútuament per a formalitzar el present contracte.

# II – ANTECEDENTS ADMINISTRATIUS

PRIMER – Per resolució de presidència de data 8 d’abril de 2024, es va aprovar l’expedient per contractar, per procediment obert, no subjecte a regulació harmonitzada, el contracte del **SUBMINISTRAMENT DE 6 CALAIXOS INTEL·LIGENTS PER A LA GESTIÓ DE COBRAMENTS EN EFECTIU I PAGAMENT ELECTRÒNIC INSTAL·LACIONS ESPORTIVES MUNICIPALS,** exp. 2024/31-EG626.

La resolució comprenia l’aprovació de la motivació de la necessitat del contracte a realitzar, l’aprovació de la justificació del procediment que ha de regir el contracte, l’aprovació de la despesa plurianual, així com l’aprovació del plec de clàusules econòmic-administratives particulars i els plecs de clàusules tècniques que regeixen el contracte.

SEGON – Per resolució de presidència de data 20 de juny de 2024, s’ha adjudicat el contracte a l’empresa **EDYMA DIGITAL COMPANY SL** pel termini de 4 anys, a començar l’1 de juliol de 2024 i per l’import total plurianual de 72.600,00 € (BI: 60.000,00 € + IVA: 12.000,00 €), d’acord a l’oferta presentada i millores presentades. D’acord amb l’informe emès pel director gerent en relació a l’inici del contracte, el detall de la prestació de servei és el següent:



La despesa d’exercicis posteriors quedarà condicionada a l’efectiva existència de consignació dintre del pressupost de cada exercici.

I amb les següents millores:

* Disposar d’un sistema de tres nivells d’accés, depenent del sistema d’accessibilitat a monètica i bitllets.
* Atenció i disponibilitat de servei de suport tècnic (telefònic) en horari peninsular dins l’horari:

*-De 7 a 22 h (dilluns a divendres)*

*-De 10 a 22 h (dissabtes)*

-De 10 a 14 h (diumenges)

**III – CLÀUSULES DEL CONTRACTE**

PRIMERA – En aquest acte, el president del Patronat Municipal d’Esports de Tarragona i el representant de l’entitat adjudicatària, formalitzen el contracte de referència obligant-se al seu fidel i exacte compliment i a la prestació del mateix amb subjecció estricta al Plec de Clàusules jurídiques, tècniques, econòmiques i administratives que han regit l’adjudicació del procediment obert, i a les condicions acceptades a la seva oferta.

SEGONA – La durada del present contracte s’estén des del dia **1 de juliol de 2024 fins el 30 de juny de 2028**.

TERCERA – La garantia definitiva ha estat constituïda mitjançant aval bancari de l’entitat BBVA, registre especial d’avals 0182001116302 i nº. operació 1007-988-172409400001, per l’import total de **3.000,00 €**.

QUARTA – La forma de pagament serà la que preveu la clàusula 36 de l’Annex 1 del PCA, en base al que estableix l’article 198 de la LCSP.

CINQUENA – Atenent la naturalesa i característiques del contracte, el termini de garantia del subministrament serà de tres anys, a partir de l’acta de lliurament dels equips.

SISENA – Les condicions d’execució del contracte adjudicat estan regulats als plecs de clàusules (General, Annex i Tècnic) que regulen el procediment i formen part integrant del mateix.

SETENA – El responsable del contracte serà el coordinador d’Informàtica i Comunicacions del PMET.

VUITENA – Si el concessionari incomplís les obligacions que li pertoquen, el Patronat Municipal d’Esports de Tarragona estarà facultat per exigir el compliment o declarar la resolució del contracte. També podrà acordar la resolució, encara després d’haver optat pel compliment, quan aquest resultés impossible.

NOVENA – El contractista, a més de prestar la seva conformitat al Plec de Clàusules aprovat, se sotmet també al disposat per la legislació de Règim Local vigent, concretament a les normes establertes per a la contractació administrativa de les Entitats Locals.

DESENA – És aplicable al desenvolupament del servei la legislació i normativa en matèria de protecció de dades, i específicament, l’adjudicatari està obligat al compliment del Reglament (UE) 2016/679 del Parlament Europeu i de Consell, de 27 d'abril de 2016, relatiu a la protecció de les persones físiques pel que fa al tractament de dades personals i la lliure circulació d'aquestes dades i pel qual es deroga la Directiva 95/46 / CE (Reglament General de Protecció de Dades) i la Llei Orgànica 3/2018 de 5 de desembre, de Protecció de Dades Personals i garantia dels drets digitals.

ONZENA – L’adjudicatària queda assabentada de l’obligació que té de complir amb tot el disposat a la legislació de treball en tots els seus aspectes.

DOTZENA – Aquest contracte és fonamentalment i essencialment administratiu, en els seus termes serà interpretat pel Patronat Municipal d’Esports de Tarragona el qual resoldrà els dubtes que ofereixi el seu compliment. Les qüestions litigioses que puguin suscitar-se seran resoltes per la Jurisdicció Contenciós-Administrativa competent en aquesta ciutat.

# IV – DOCUMENTS ANNEXOS

S’incorporen a aquest contracte, formant-ne part integrant, els següents documents:

DOCUMENT 1 Plec de Clàusules administratives que han regit l’adjudicació del procediment per a l’adjudicació del contracte

DOCUMENT 2 Plec de Clàusules tècniques que han regit l’adjudicació del procediment per a l’adjudicació del contracte

DOCUMENT 3 Proposició del contractista (oferta econòmica i millores proposades)

DOCUMENT 4 Resolució d’Adjudicació

DOCUMENT 5 Constitució de la garantia definitiva

I per la deguda constància de tot el contingut, s’estén el present contracte, en el lloc i data assenyalat a l’encapçalament, el qual signen ambdues parts amb mi, Ernesto José Alcaine Mur, secretari delegat del Patronat Municipal d’Esports de Tarragona, que en dono fe.

|  |  |
| --- | --- |
| PATRONAT MUNICIPAL D’ESPORTS  DE TARRAGONA | EDYMA DIGITAL COMPANY SL |
| Bernardo Ernesto José  Álvarez Merino Alcaine Mur | Òscar Serrano Trinidad |